
Отчет  към            

30.06.2021 г.

Отчет  към            

30.06.2020 г.

ИМУЩЕСТВЕНИ  ДАНЪЦИ 26 709 464 22 782 892

 - данък в/у недвижими имоти 10 755 510 9 857 406

 - данък върху наследствата 352

 - данък в/у превозните средства 8 748 952 7 971 610

 - данък при придобиване на имущ.по дарение и възм.начин. 7 130 329 4 905 397

 - туристически данък 74 321 48 479

Окончателен годишен (патентен) данък и данък върху таксиметров 

превоз на пътници 192 051 259 665

                     в т.ч. Данък върху таксиметров превоз

50 482 135 243

 Други данъци 20 358

ВСИЧКО ДАНЪЧНИ ПРИХОДИ: 26 901 535 23 042 915

ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg
ДО
ОБЩИНСКИ СЪВЕТ
БУРГАС
ДОКЛАД
от Димитър Николов Николов

Кмет на Община Бургас

ОТНОСНО:  Информация за изпълнение на бюджета и сметките за средства от Европейския съюз на Община Бургас към 30.06.2021 г.

УВАЖАЕМИ ОБЩИНСКИ СЪВЕТНИЦИ,
На основание чл. 137, ал. 2, от Закона за публичните финанси, чл. 44, ал. 1, т. 7 от Закон за местното самоуправление и местната администрация и чл. 46, ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на бюджета на Община Бургас, представям на Вашето внимание информация за изпълнение на бюджета и сметките за средствата от Европейския съюз на Община Бургас, за периода от 01.01.2021г. до 30.06.2021 г.
Бюджетът на Община Бургас за 2021 г. е съставен в съответствие с разпоредбите на Закона за публичните финанси, Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане  на бюджета на Община Бургас, Закона за държавния бюджет на Република България за 2021 година, Постановление №408 от 23.12.2020 г. на Министерския съвет за изпълнение на държавния бюджет на Република България за 2021 г., Решение на Министерски съвет №790/30.10.2020 година са определени стандартите за делегираните от държавата дейности през 2021 година. Приет е с решение по т. 21 от Протокол №20/23-24.02.2021 г. на Общински съвет – Бургас и се изпълнява в условията на извънредна епидемична обстановка.
Отчетът за касово изпълнение на бюджета и сметките за средствата от Европейския съюз е съставен съобразно българското законодателство и указанията на дирекция „Държавно съкровище“ към Министерство на финансите – ДДС №3/17.06.2021 г. за изготвянето и представянето на тримесечните отчети за касовото изпълнение, оборотните ведомости и друга отчетна информация към 30.06.2021 г. на бюджетните организации.
Началният план по бюджета на Община Бургас за 2021 г. е в размер на 276 495,7 хил. лв., а индикативният годишен разчет за сметките за средствата от Европейския съюз  - 47 096,6 хил. лв.

Уточненият план по бюджета към 30.06.2021 г. е в размер на 281 582,9 хил. лв. Общото увеличение се дължи на промени, отразяващи Постановления на Министерски съвет, получени и предоставени трансфери от Министерства и ведомства, решения на Общинския съвет.  

Отчетът за касово изпълнение на бюджета към 30.06.2021 г. е в размер на 114 118,8 хил. лв. /при  103 225,5  хил. лв. към 30.06.2020г./, в т.ч.: за държавни дейности -  63 782,7 хил. лв. /при 50 665,6 хил. лв. към 30.06.2020 г./; за местни дейности /вкл. за дофинансиране на държавни дейности/ -  50 336,1 хил. лв. /при 52 560,0 хил. лв. към 30.06.2020г./.
ПРИХОДИ ПО БЮДЖЕТА

1. Данъчни приходи 

Планираните данъчни приходи по бюджета на Община Бургас за 2021 г. са в размер на 41 820,0 хил. лв., а отчетените за първото шестмесечие на 2021 г. - 26 901,5 хил. лв.
Отчетните данни за изпълнение на плана на данъчните приходи към 30.06.2021 г. отразяват много добро ниво на събираемост – 64,3 %. Увеличението на събираемостта на приходите от данъка върху недвижимите имоти и данъка върху превозните средства в сравнение със същия период на 2020 г. е съответно с 9,1% и 9,8% повече. Изпълнението на плана на данък при придобиване на имущество по дарение и възмезден начин бележи значителен ръст спрямо 2020 г. и е 58,2%, а събираните приходи са с 45,4 % повече от миналата година за същия период.

Значително по-големи по размер – с 53,3% повече спрямо 2020 г. са и реализираните към 30.06.2021 г. приходи от туристически данък.

2. Неданъчни приходи

Размерът на събраните неданъчни приходи също бележи ръст в сравнение с 2020 г. Те са със 17,9% повече от миналата година и с 2,7% повече от 2019 г. Изпълнението на плана е 48,9%, а като стойност отчета е 29 516,6 хил. лв.
Приходите и доходите от собственост са с 2 603,9 хил. лв. повече в сравнение със същия период на 2020 г., а приходите от общински такси с 1 485,9 хил. лв. 
За намалените приходи от такси за детски градини и ясли - средно с 13,9% по-малко в сравнение с първото шестмесечие на 2020 г. влияние оказват усложнената епидемична обстановка и промените в Наредбата за местните такси и цени на услуги. 
· Приходи и доходи от собственост – 7 763,5 хил. лв., в т.ч. постъпления от: 

· приходи от продажба на услуги, стоки и продукция – 4 847,6 хил. лв., от дейността на Общината, общинските предприятия и второстепенни разпоредители с бюджет; 
· приходи от наеми на имущество -  2 375,9 хил. лв.;
· приходи от наем на земя – 445,1 хил. лв.; 
· приходи  от   дивиденти  –  реализираните приходи за периода са  в размер на 93,2 хил. лв.;

· приходи от лихви по  текущи банкови сметки и срочни депозити  - 1,7 хил. лв.
Приходите от дейността на общинските предприятия, реализирани през първото шестмесечие на 2021 г. са с изпълнение на плана средно около 50%, като следва да се отчете сезонността в дейността на някои от тях.

ОП "Общински имоти" 72 988 53 468 1 347 810 1 044 499 409 100 382 400

ОП "Летен театър, 

фестивали и концерти" 6 796 10 432 111 672 43 596

ОП "Транспорт" 2 490 545 1 911 615 21 383 11 411

ОП "Туризъм" 264 500 169 411

ОП "Чистота еко" 878 170 526 751

Забележка: За да има съотносимост на данните, към приходите на ОП "Общински имоти" за 2020 г. са 

прибавени приходите на ОП "Спортни имоти", а към приходите на ОП "Туризъм" тези на ОСП "Морски 

знаци"

Приходи и доходи от собственост, реализирани от общински предприятия 

по бюджета на община Бургас през първото шестмесечие на 2020 г. и 2021 г.

Предприятие

приходи от продажба на 

услуги, стоки и 

продукция

приходи от наеми на 

имущество

приходи от наеми на земя


· Приходи от общински такси  

Реализираните приходи от общински такси за периода 01.01. - 30.06.2021 г. са в размер на 19 182,8 хил. лв., а изпълнението на плана - 59,4%. 
· такса за битови отпадъци – планираните средства в план-сметка за 2021 г. за дейност „Чистота“ са 25 116,3 хил. лв., отчетените приходи за първото шестмесечие на 2021 г. – 15 261,2 хил. лв., а изпълнението – 60,8 %; 
· такси за ползване на детски градини – 649,3 хил. лв., изпълнение - 40,6 % спрямо плана за годината; 

· такси за ползване на детски ясли и други по здравеопазването - 80,0 хил. лв., изпълнение - 26,7 % спрямо плана за годината;  
· такси за ползване на домашен социален патронаж и други общински социални услуги – 513,5 хил. лв., изпълнение - 64,2 %  спрямо плана за 2021 г.;
· такси за ползване на пазари, тротоари, улични платна и др. – приходи в размер на  1 180,6 хил. лв., изпълнение - 45,4 % спрямо плана за 2021 г.;   
·  такси за административни услуги -  приходи, в размер на  338,1 хил. лв., изпълнение -  48,3 % спрямо плана за годината;                                                   

· такси за технически услуги – постъпления в размер на 875,7 хил. лв. изпълнение-  35,0 % спрямо плана за годината; 
· такса за ползване на общежитие и други по образованието – 8,6 хил. лв.;
· за откупуване на гробни места – 20,6 хил. лв.;

· общинска такса за притежаване на куче - 23,0 хил. лв.;

· други общински такси – 232,2 хил. лв.
· Приходи от глоби, санкции и лихви – 1 303,5 хил. лв., изпъл-нение на плана – 44,6 %.  
· Внесен ДДС и други данъци върху продажбите - /-/  638,0 хил. лв. 
· Приходи от концесии – постъпилите приходи са в размер на  52,4 хил. лв.  
· Постъпления от продажба на нефинансови активи – в размер на  1 197,9  хил. лв. 
· Приходи от дарения и помощи  от страната и чужбина –  375,7  хил. лв.
· Други неданъчни приходи - постъпления в размер на 278,8 хил. лв. 
3. Трансфери 
Бюджетните взаимоотношения на Община Бургас с Централния бюджет като общата субсидия за делегираните от държавата дейности за 2021 г. са със 17,3% повече от разчетените за 2020 г. Увеличението се дължи на нарастване на стандартите и на допълнителните средства за нови делегирани от държавата дейности: за Асистентска подкрепа и за подпомагане заплащането на такси по чл.283, ал.9 от ЗПУО .
Трансферите за местни дейности получени за първото шестмесечие на 2021 г. са се увеличили, в сравнение със същия отчетен период през 2020 г. в резултат на получени трансфери от МОН по Програмата за изграждане, пристрояване, надстрояване и реконструкция на детски ясли, детски градини и училища 2020 - 2022 г.
· Бюджетни взаимоотношения с Централния бюджет 
· Обща субсидия и други трансфери за държавни дейности от Централния бюджет за общините – 72 334,3  хил. лв., в т.ч.: съгласно чл. 50 от Закона за държавния бюджет на Република България за 2021 г. – обща субсидия за държавно делегирани - 69 984,6 хил. лв. и промени по бюджетните взаимоотношения по програми на МОН и МЗ – 2 349,7 хил. лв.;
· Трансфери за местни дейности  - 134,6 хил. лв. - трансфер за зимно поддържане и снегопочистване на общински пътища, съгласно чл. 50 от Закона за държавния бюджет на Република България за 2021 г.;
· Получени целеви трансфери - 5 415,3 хил. лв., в т.ч. - субсидии за  вътрешноградски  и междуселищни  пътнически превози, компенсации за безплатен  превоз на ученици до 16 години, компенсации за безплатни или намалени цени пътувания  - 3 113,1 хил. лв.; средства за изплатена присъдена издръжка и възстановяване на транспортни разходи на правоимащи болни – 9,9 хил. лв.; средства по  ПМС №408/23.12.2020 г. - за покриване на част от транспортни разходи за доставка на хляб и основни хранителни продукти  - 10,7 хил. лв.;  средства по ПМС №162/20.04.2021 г. - компенсация на намалението в приходите от данък върху таксиметров превоз на пътници - 157,3 хил. лв.; средства по чл. 27, ал. 1, т. 4 от ПМС 408/23.12.2020 г. - допълнителни трансфери за покриване на разходите за обслужването от банките на операциите на бюджетните организации по събирането на приходи и други постъпления чрез картови плащания – 50,4 хил. лв.; трансфери от МОН по Програмата за изграждане, пристрояване, надстрояване и реконструкция на детски ясли, детски градини и училища 2020 - 2022 г. -  2 073,9 хил. лв.;                             
· Целева субсидия за капиталови разходи –  52,8 хил. лв. - по чл. 50 от Закона за държавния бюджет на Република България за 2021 г.
· Трансфери от/за бюджети и трансфери между бюджети и сметки за средства от Европейския съюз, в т.ч.:

· трансфери между бюджети –7 477,8 хил. лв., от които:
· получени трансфери – 7 763,2 хил. лв.:
· трансфери от други общини  - отчисления по Закона за управление на отпадъците – 686,7 хил. лв.

· от МТСП - Агенция „Социално подпомагане“ за: Асистенти за лична помощ в Община Бургас – 2 441,4 хил. лв.; Възнаграждения на приемните семейства и издръжка на децата настанени в приемни семейства – 94,3 хил. лв.;   Агенция за хората с увреждания  по целева програма "Подобряване на материалната база на ДСП и/или обществена трапезария" – 18,0 хил. лв. и за изграждане на достъпна среда за спортна зала „Бойчо Брънзов“ – 20 хил. лв.; 
· Министерство на културата – 68,7 хил. лв., в т.ч.: за реализация на проект "Албум - каталог "По дрехите посрещат..." – 7,0 хил. лв.; изработване от Регионален исторически музей – Бургас на инвестиционен проект "Реконструкция и основен ремонт на Исторически музей - гр. Бургас“ – 7,0 хил. лв.; за извършване на теренни археологически проучвания и теренна консервация от Регионален исторически музей – Бургас на обект "Късноантична и средновековна крепост "Русокастро" – 28,9 хил. лв.; за реализация на проект "Икони от Странджа и региона на Бургас" – 18,2 хил. лв.; за реализация на проект "Библиотечното дело в Бургаския край" – 4,9 хил. лв.; от Национален фонд "Култура" за реализация на проект "Път през Тракия" – 2,7 хил. лв.

· от МОН – за провеждане на олимпиади и национални състезания в училищата и за изграждане на спортна площадка в ОбУ "Васил Левски" гр. Бургас - 162,5 хил. лв.;
· от Министерството на икономиката - за изграждане на нови улици в промишлена зона „Север“ – 1 670,6 хил. лв. 

· от Министерството на околната среда и водите – 41,4 хил. лв. 

· от МРРБ - Агенция "Пътна инфраструктура" за текущ ремонт на път I-6 – 1 278,1 хил. лв. 

· от Областна администрация за организационно - техническа подготовка за парламентарни избори 2021 г. – 1 274,7 хил. лв.

· от НОИ / Фонд "Безработица"/ - за  Регионален исторически музей - 6,8 хил. лв.;
· предоставени трансфери - /-/ 311,9 хил. лв.:

· на МРРБ по проект „Красива България“ – /-/110,7 хил. лв. - за „Въвеждане на мерки за енергийна ефективност, извършване на ремонтни дейности и изграждане на достъпна среда в читалище „Възраждане”- кв. Рудник, гр. Бургас“;

· трансфери към Университет "Проф. д-р Асен Златаров" –/-/48,9 хил. лева – за семестриална стипендия "Успешни студенти" по Общинска програма "Успешни студенти";

· на НУМСИ „Проф. Панчо Владигеров“ - /-/4,8 хил. лв. за провеждане на XIV -ти Международен конкурс за изпълнение на немска и австрийска музика "Magic" и два спектакъла;

· на Национална художествена академия – /-/30,0 хил. лв. за подпомагане дейността на филиала в гр. Бургас и /-/12,5 хил. лв. за семестриална стипендия "Успешни студенти" по Общинска програма "Успешни студенти"

· на ОД на МВР по договор за охрана– /-/105,0 хил. лв.; 
· получени трансфери от МТСП по програми за осигуряване на заетост –26,5 хил. лв.
· трансфери между бюджети и сметки за средствата от Европейския съюз - /-/3 716,1 хил. лв. - за съфинансиране и разходи по оперативни програми.

· трансфери от ПУДООС –  78,0 хил. лв.

4. Временни безлихвени заеми между бюджети и сметки за средствата от Европейския съюз – /-/3 451,2 хил. лв.

5. Бюджетно салдо и Финансиране на бюджетното салдо 
Бюджетното салдо в отчета за касово изпълнение на бюджета към 30.06.2021 г. е положително и е в размер на 20 042,5 хил. лв. Балансирано е с операции с финансови активи и пасиви, в т.ч.:
· придобиване на дялове и акции – /-/28,7 хил. лв. в изпълнение на решение на Общински съвет - Бургас
· предоставена възмездна финансова помощ – /-/88,7 хил. лв. в изпълнение на решение на Общински съвет - Бургас

· събрани средства и извършени плащания за сметка на други бюджети, сметки и фондове –  /-/365,5 хил. лв.

· друго финансиране - /-/2 385,2 хил. лв.
· Общински дълг – усвоени средства и погасени задължения по главница :
С Решение по т. 10 от Протокол №61/27.08.2019 г. и решение по т. 5 от Протокол №62/24.09.2019 г., Общински съвет - Бургас даде съгласие Община Бургас да сключи договори с ДЗЗД „Фонд за устойчиви градове“ за финансиране чрез финансов инструмент  реализацията на проект: „Реконструкция и преустройство на съществуваща сграда в културно-образователен център (музей) за съвременно изкуство и библиотека“ и „Силата на водата. Подкрепа за повишаване потенциала на Община Бургас като конкурентноспособна туристическа дестинация“. В периода 01.01.-30.06.2021 г. по двата договора за кредит са усвоени частично средства от дълга в размер на 1 712,0 хил. лв.

По договор от 2020 г. с „Фонд за органите на местното самоуправление в България-ФЛАГ“ ЕАД, поет на основание решение по т. 10 от Протокол №9/28.04.2020 г. на Общински съвет - Бургас за съфинансиране на 8 проекта по оперативни програми на Европейския съюз частично са усвоени средства от дълга в размер на 1 456,4 хил. лв. 

По договор от 2021 г. с „Фонд за органите на местното самоуправление в България-ФЛАГ“ ЕАД, поет на основание решение по т. 10 от Протокол №9/28.04.2020 г. на Общински съвет - Бургас за съфинансиране на 3 проекта по оперативни програми на Европейския съюз частично са усвоени средства от дълга в размер на 499,5 хил. лв.

Погашенията по главници на общинския дълг към 30.06.2021 г. са в размер на  3 444,4 хил. лв.
Наличности по банкови сметки към 30.06.2021 г. :

· наличност по бюджетни банкови сметки в лева – 25 957,8 хил. лв.;

· наличност по валутни банкови сметки – 2 112,9 хил. лв.;
· наличност по депозити – 15 794,4 хил. лв.;

· наличност по сметки за средства от Европейския съюз – 35 373,6 хил. лв.;
· наличност по сметки за чужди средства – 4 658,0 хил. лв. 

Просрочените вземания на Община Бургас към 30.06.2021 г. са в размер на 6 196,4 хил. лв. в т.ч.:
· публичните общински вземания в размер на 9,7 хил. лв., включващи неплатени такси за ползване на детски градини в с. Равнец и кв. Рудник, населени със смесено население, социално слаби  и безработни лица;                                                          
· вземания от клиенти - 1 652,5 хил. лв., включващи задължения за наеми от отдадени общински жилищни и нежилищни имоти, наеми от ползване на спортни обекти и съоръжения,  както и невъзстановени разходи за консумативи.
· вземания от концесии и наеми – 3 851,4 хил. лв., включващи задълженията от дължими концесионни възнаграждения и неплатени наеми за ползване на ученически столове за хранене и други наети ДМА;
· други просрочени вземания – 682,8 хил. лв. – отразяващи суми от невъзстановена предоставена възмездна финансова помощ и неразпределени дивиденти.
Към 30.06.2021 година Община Бургас няма просрочени задължения.
РАЗХОДИ  ПО  БЮДЖЕТА

Изпълнението на разходната част на Бюджет 2021 г. на Община Бургас за първото шестмесечие на годината е 40,5 %.

Началният план на разходите по бюджета на Общината за 2021 г. е    276 495,7 хил. лв., от които - 146 333,7 хил. лв. за държавно делегирани дейности и 130 162,0 хил. лв. за местни дейности, в т.ч. за дофинансиране на делегирани от държавата дейности – 4 019,7 хил. лв.
Уточненият план възлиза на 281 582,9 хил. лв., от които за държавно делегирани дейности – 156 398,8 хил. лв., за местни дейности – 125 184,1 хил. лв., в т.ч. за дофинансиране на делегирани от държавата дейности – 4 069,2 хил. лв. 

Отчетът на разходите на Община Бургас към 30.06.2021 г. е в размер на 114 118,8 хил. лв., в т.ч. за делегирани дейности от държавата – 63 782,7  хил. лв., за местни дейности – 48 935,1 хил. лв. и за дофинансиране – 1 401,0 хил. лв. 

Отчет към 30.06.2021 г.    

/в лева/

Отчет към 30.06.2020 г.       

/в лева/

Общи държавни служби 8 884 177 10 414 404

в т.ч. Общински съвет 412 334 429 765

Отбрана и сигурност 292 645 3 565 094

Образование 54 462 783 43 576 169

Здравеопазване 3 529 904 2 692 351

Социално осигуряване, подпомагане и грижи 7 025 440 4 808 403

Жилищно строителство, благоустройство, 

комунално стопанство и опазване на околната 

среда 23 458 530 23 464 637

Култура, спорт, почивни дейности и религиозно 

дело

5 262 854 4 516 639

Икономически дейности и услуги 10 825 616 9 946 968

Разходи некласифицирани в други функции 376 849 240 884

Всичко разходи: 114 118 798 103 225 549

Разпределение на разходите по функции

Отчет към 

30.06.2021 г.

Отчет към 

30.06.2020 г.

Заплати, осигуровки и други възнаграждения 59 364 913 50 289 785

Издръжка 35 534 748 35 603 247

Платени данъци, такси и административни 

санкции 1 782 605 1 803 562

Разходи за лихви по заеми  376 849 240 884

Стипендии 660 820 646 525

Текущи трансфери, обезщетения и помощи за 

домакинствата 1 930 224 3 830 019

Субсидии за нефинансови предприятия  2 203 353 1 351 840

Субсидии на организации с нестопанска цел 1 837 789 1 466 723

Разходи за членски внос и участие в 

нетърговски организации и дейности 110 502 45 924

Капиталови разходи  10 316 995 7 947 040

Всичко разходи 114 118 798 103 225 549

Отчет за изпълнение на бюджета по икономически елементи


1. Функция  „Общи държавни служби“
Уточненият план към 30.06.2021 г. на функция „Общи държавни служби“ е в размер на 26 189,2 хил. лв. /при 26 008,2 хил. лв. към 30.06.2020 г./, в т.ч. :

· за делегирани от държавата дейности – 8 989,8 хил. лв.         

· за местни дейности -  14 638,4 хил. лв. 
· за дофинансиране – 2 561,0 хил. лв. 

Отчетените разходи за първото шестмесечие на 2021 г. са 8 884,2 хил. лв. / при 10 414,4 хил. лв. към 30.06.2020 г./, от които: 
· за делегирани от държавата дейности – 3 584,9 хил. лв. 

· за местни дейности -  4 328,2 хил. лв.  

· за дофинансиране – 971,1 хил. лв. 

Средствата са използвани за осигуряване издръжката и заплащането на възнаграждения и осигуровки на Общинската администрация, Общинския съвет – Бургас. 

Отчетени са разходи по международни програми и проекти, помощи по решение на Общински съвет, както и капиталови разходи. Изплатени са възнаграждения на СИК за провеждане на Парламентарните избори на 04.04.2021 г.

В дейност „Държавни и общински служби и дейности по изборите“ са извършени разходи в размер на 808,5 хил. лв. – за възнаграждения на СИК и изпълнение на дейностите, възложени на Общината по организация и провеждане на Парламентарните избори на 04.04.2021 г.

Към 30.06.2021 г. дейност „Общинска администрация“ е финансирана с 7 605,4 хил. лв. /при 9 977,9 хил. лв. към 30.06.2020 г./, които по икономически елементи са разпределени както следва:

· Разходи за заплати, осигуровки и други възнаграждения –  3 689,5 хил. лв. /при 3 678,2 хил. лв. към 30.06.2020 г./

· Разходи за издръжка и данъци – 3 099,3 хил. лв. /при 3 411,5 хил. лв. към 30.06.2020 г./

· Капиталови разходи – 74,6 хил. лв. /при 27,6 хил. лв. към 30.06.2020г./

· Обезщетения и помощи по решение на Общинския съвет – 742,0 хил. лв. /при 2 860,7 хил. лв. към 30.06.2020 г./
За осъществяване дейността на Общински съвет – Бургас през първото шестмесечие на 2021 г. по бюджета са изразходени 412,3 хил. лв. /при 429,8 хил. лв. към 30.06.2020 г./, в т.ч. :
· Разходи за заплати, възнаграждения и осигуровки -  390,3 хил. лв. /при 403,0 хил. лв. към 30.06.2020 г./

· Разходи за издръжка и данъци – 22,0 хил. лв. /при 25,2 хил. лв. към 30.06.2020 г./

2. Функция „Отбрана и сигурност“
Отчетените разходи във функция „Отбрана и сигурност“ към 30.06.2021 г. са значително по-малко, в сравнение със същия отчетен период на 2020 година, когато във функцията бяха отчетени разходи за овладяване и преодоляване на последствия от бедствия, разходи за овладяване и преодоляване на последствията и осъществяване на превантивни действия за ограничаване разпространението на „COVID-19“ и разходи за ремонт и рехабилитация ул. „Димитър Димов“ и ул. „Транспортна“ с целеви средства от държавния бюджет. Отчетът за първото шестмесечие на тази година е в размер на 292,6 хил. лв. /3 565,1 хил. лв. към 30.06.2020 г./ 
По икономически елементи разпределението на разходите е както следва: 

· Разходи за заплати, осигуровки и други възнаграждения – 62,9 хил. лв. /при 71,4 хил. лв. към 30.06.2020 г./

· Разходи за издръжка и данъци – 221,6 хил. лв. /при 2 133,0 хил. лв. към 30.06.2020 г., в т.ч. за ремонт на ул. „Димитър Димов“ – 1 534,6 хил. лв. и 391,0 хил. лв. за овладяване последствията и превантивни мерки за ограничаване разпространението на „COVID-19“/
· Капиталови разходи – 8,1 хил. лв. /при 1 360,7 хил. лв. към 30.06.2020 г./

По дейности разходите са разпределени както следва:

· за делегирани от държавата дейности – 210,4 хил. лв. / при 516,6 хил. лв. към 30.06.2020 г./

Със средствата е финансирана дейността на: Местната комисия за борба с противообществените прояви на малолетните и непълнолетните; центровете за социална превенция и консултативни кабинети; детските педагогически стаи и районните полицейски инспектори; Местната комисия за борба с трафика на хора; изпълнителите по поддръжка и охрана на пунктове за управление; денонощните оперативни дежурни; офисите за военен отчет;  дейностите по плана за защита при бедствия; дейността на доброволците, вписани в Регистъра на доброволните формирования за защита при бедствия към МВР; дейности по ликвидиране на последици от стихийни бедствия и производствени аварии.
· за местни дейности -  82,2 хил. лв. /3 048,5 хил. лв. към 30.06.2020 г./ 

Финансираните разходи за местни дейности са за: подпомагане на регионалните структури по вътрешна сигурност – 17,2 хил. лв.;  осъществяване превантивни дейности за намаляване на вредните последствия от бедствия и аварии – 23,2 хил. лв.; превантивни дейности /почистване на речни корита, канали и дерета и по плана на Община Бургас за защита при бедствия и в изпълнение на Общинската програма за намаляване риска от бедствия – 41,8 хил. лв. и др..
3. Функция „Образование“
 
През 2021 г. разходите за образование продължават да заемат най-голям дял в бюджета на Община Бургас. Планираните към 30.06.2021 г. разходи във функция „Образование“  са 47,7 % от бюджет 2021 на Общината и са разпределени както следва: за държавно делегирани дейности –            123 368,7 хил. лв.; за местни дейности и дофинансиране на държавно делегираните дейности – 9 782,4 хил. лв.
През първото шестмесечие на 2021 г. от централния бюджет освен средствата, предвидени по Закона за държавния бюджет на Република България са получени и средства за възстановяване на част от пътните разходи на педагогическия персонал; средства за изплащане на стипендии на деца с изявени дарби; средства по национални програми на МОН „Изграждане на STEM среда"; „Осигуряване на съвременна образователна среда" и "ИКТ"; средства за възнаграждения на персонала за работа с деца и ученици от уязвими групи; за допълнително финансиране на защитени специалности от професии и такива, по които е налице очакван недостиг от специалности на пазара на труда; за закупуване на познавателни книжки, учебници, достъп до електронно четими учебници, учебни комплекти.
Отчетените разходи във функция „Образование” за първото шестмесечие на 2021 г. са в размер на 54 462,8 хил. лв. /при  43 576,2 хил. лв. към 30.06.2020 г./, от които:
· за делегирани от държавата дейности – 49 656,9 хил. лв. /41 351,6 хил. лв. към 30.06.2020 г./;
· за местни дейности -  4 524,2 хил. лв. /2 168,3 хил. лв. към 30.06.2020 г./;
· за дофинансиране на държавно делегираните дейности – 281,7 хил. лв. /56,3 хил. лв. към 30.06.2020 г./.
По икономически елементи разпределението включва:

· Разходи за заплати, осигуровки и други възнаграждения – 42 394,1 хил. лв. /при 36 593,0 хил. лв. към 30.06.2020 г./;
· Разходи за издръжка и данъци – 7 550,9 хил. лв. /при 5 694,2 хил. лв. към 30.06.2020 г./;
· Разходи за стипендии и трансфери за юридически лица с нестопанска цел – 662,2 хил. лв. /при 647,7 хил. лв. към 30.06.2020 г./;
· Капиталови разходи – 3 855,6 хил. лв. /при 641,3 хил. лв. към 30.06.2020 г./.
По програма „Бургаски деца“ за насърчаване и подкрепа на ученици с изявени постижения в областта на образованието, науката и изкуството, са отчетени разходи в размер на 7,5 хил. лв. за изплащане на едногодишни стипендии и награди на ученици от ОУ "Г. Бенковски", ПГЧЕ "В.Левски", ПГСАГ "Кольо Фичето" и НУМСИ „Проф. Панчо Владигеров“.
В други дейности по образованието са извършени разходи за дейности свързани с поддръжка на електронна система за записване на деца в детските градини, първи клас и онлайн плащане на такси; за награди на участия в състезания; организиране на мероприятия по „Празничен календар“ в размер на 131,7  хил. лв.  
През първото шестмесечие на 2021 г. отчетените разходи по общински програми за превенции и младежки политики са в размер на 11,1 хил. лв. за: провеждане на конференция БИОИНФОМЕД, в партньорство с Университет "Проф. д-р Асен Златаров"; провеждане на конкурс "Бургас харесва младите илюстратори"; награди на конференция за ученици и студенти "Да мислим екологично за бъдещето"; организиране на уъркшоп "Зелено бъдеще" и др.
За финансиране на мероприятия по общински програми, осъществявани от Център за подкрепа на личностното развитие – Бургас са изразходени 17,1 хил. лв.
4. Функция „Здравеопазване“
Планираните финансови средства в бюджета на Община Бургас към 30.06.2021 г. за функция „Здравеопазване“ са в размер на 9 916,9 хил. лв. и са за осъществяване дейността на детските ясли и детските кухни, заплащане труда на медицинския персонал в детските градини и здравните кабинети; за дейността на Общински съвет по наркотични вещества и превантивни информационни центрове; за дейността на здравните медиатори; за дейности по превенция на ХИВ, СПИН, ECAD; мероприятия и дейности в изпълнение на национални и общински програми, кампании и стратегии; за дейности по здравна превенция; повишаване на здравните знания и култура; за субсидиране на лечебни заведения; за подпомагане на лица по програма „Ин витро“; за съфинансиране на проекти, финансирани от фонд „Условия на труд“; за мерки и дейности в здравеопазването за ограничаване разпространението на COVID-19. 
През първото шестмесечие на 2021 г. във функцията са отчетени разходи в размер на 3 529,9 хил. лв. /2 692,4 хил. лв. към 30.06.2020 г./ 
Разпределението на разходите според източника на финансиране включва: 

· за делегирани държавни дейности – 2 552,6 хил. лв. /2 128,6 хил. лв. към 30.06.2020 г./;
· за местни дейности -  967,6 хил. лв. /555,7 хил. лв. към 30.06.2020 г./ ;
· за дофинансиране – 9,7 хил. лв. /8,0 хил. лв. към   30.06.2020 г./.
Разпределението на разходите по икономически елементи е както следва:

· Разходи за заплати, възнаграждения и осигуровки – 2 394,9 хил. лв. /при 2 104,0 хил. лв. към 30.06.2020 г./;
· Разходи за издръжка и данъци – 421,7 хил. лв. /при 384,0 хил. лв. към 30.06.2020 г./, в т.ч. за възстановяване на транспортни разходи на болни от редки болести и правоимащи болни -  1,5 хил. лв. и по програми на Общината в областта на здравната превенция и здравеопазване – 18,7 хил. лв.;
· Капиталови разходи и трансфери – 254,6 хил. лв. за закупуване на компютри и софтуер; ремонт на площадки в детски градини; за медицинска апаратура за „Медицински център -1“, УМБАЛ Бургас АД, „Комплексен онкологичен център“ ЕООД и „Специализирана болница за активно лечение  „Пневмо-фтизиатрични заболявания”; ремонт на сграда на „ДКЦ – I“ ЕООД и „ДКЦ – II“ ЕООД; 

· Субсидии и текущи трансфери за нефинансови предприятия - лечебни заведения – 390,7 хил. лв. /при 197,7 хил. лв. към 30.06.2020 г./, в т.ч. за съфинансиране на проекти, финансирани от фонд „Условия на труд“ – 214,7 хил. лв.;  за подпомагане дейността на Специализираната болница за активно лечение  „Пневмо-фтизиатрични заболявания”, Звено „Спортна медицина“, част от структурата на „ДКЦ-II“ ЕООД и „ДКЦ – I“ ЕООД;
· Помощи по решение на Общинския съвет – за подпомагане на млади семейства с репродуктивни проблеми по програма на Общината „Инвитро” -  68,0 хил. лв. 

5 . Функция „Социално осигуряване, подпомагане и грижи“
Планираните финансови средства в началния бюджет за 2021 г. за дейностите във функцията са 10 112,0 хил. лв., в т.ч.: за делегирани от държавата дейности – 6 822,2 хил. лв., за месни дейности – 3 189,8 хил. лв. и за дофинансиране – 100,0 хил. лв. Уточненият план е 13 875,3 хил. лв. Увеличението е в резултат на получени средства от държавния бюджет и АСП за: компенсации за безплатни и по намалени цени пътувания;  възнаграждения на асистенти за лична помощ; възнаграждения на приемни родители и издръжка на децата настанени в приемни семейства; за проект по целева програма "Подобряване на материалната база на ДСП и/или обществена трапезария".
За първото шестмесечие на 2021 г. отчетените разходите във  функция „Социално осигуряване, подпомагане и грижи“ са в размер на 7 025,4 хил. лв. /при 4 808,4 хил. лв. към 30.06.2020 г./, в т.ч.:
· за делегирани от държавата дейности – 5 848,3 хил. лв. /при 3 674,5 хил. лв. към 30.06.2020 г./;
· за местни дейности - 1 167,6 хил. лв. /при 1 091,1 хил. лв. към 30.06.2020 г./;
· за дофинансиране – 9,5 хил. лв. /при 42,8 хил. лв. към 30.06.2020 г./.
Разпределението на разходите по икономически елементи включва:

· Разходи за заплати, възнаграждения и осигуровки – 4 661,3 хил. лв. /при 2 761,1 хил. лв. към 30.06.2020 г./;
· Разходи за издръжка и данъци – 1 268,1 хил. лв. / при          1 104,7  хил. лв. към 30.06.2020 г./;
· Текущи трансфери, обезщетения и помощи за домакинства – 1 067,2 хил. лв. /при 938,5 хил. лв. към 30.06.2020 г./, включващи: присъдена издръжка и субсидии за вътрешно - градски и междуселищни пътнически превози – 1 044,2 хил. лв. /936,6 хил. лв. към 30.06.2020 г./; издръжка на децата настанени в приемни семейства – 21,0 хил. лв.;  помощи за ученици, в социални заведения  – 2,0 хил. лв. / при 2,0 хил. лв. към 30.06.2020 г./;
· Помощи по решение на Общинския съвет – 28,8 хил. лв. – помощи по новата общинска програма за насърчаване на раждаемостта. 

Със средствата за държавно делегирани дейности е финансирана дейността на социалните заведения - защитени жилища, дом за стари хора, центрове за социална рехабилитация и интеграция, център за обществена подкрепа, център за работа с деца на улицата, центрове за настаняване от семеен тип, дневен център за деца с увреждания, дневен център за възрастни хора с увреждания, кризисен център. Недостигът на финансови средства е компенсиран със собствени бюджетни средства като дофинансиране. 
Разходите към 30.06.2021 г. по новата общинска програма "Патронажна грижа", с която се осигурява допълнителна грижа за възрастните хора и хора с увреждания са в размер на 6,0 хил. лв.
Със собствени бюджетни приходи в размер на 7,9 хил. лв. е финансирана дейността на Център за почасови социални услуги, осигуряващ устойчивост на проект „Подкрепа в семейна среда за независим живот чрез индивидуален подход“. 
Разходите за осъществяване дейността на Домашен социален патронаж и пътните разходи на лица по програми за временна заетост, също са финансирани за сметка на собствени приходи на Община Бургас и са в размер на 1 029,1 хил. лв. 
6. Функция „Жилищно строителство, благоустройство, комунално стопанство и опазване на околната среда“
За изпълнение на дейностите във функция „Жилищно строителство, благоустройство, комунално стопанство и опазване на околната среда“  в Бюджет 2021 са планирани 60 398,7 хил. лв. и са за сметка на собствени приходи. Уточненият план е 61 893,2 хил. лв. Увеличението е в резултат на получени средства от ПУДООС и Министерство на икономиката: за дейности по Национална програма "Чиста околна среда" и за обекти от капиталова програма. 
Отчетените разходите към 30.06.2021 г. са в размер на 23 458,5 хил. лв.  /23 464,6  хил. лв. към 30.06.2020 г./
Разпределението на отчетените разходите във функцията по дейности е както следва:
· Водоснабдяване и канализация – 75,5 хил. лв. /при 3 125,3  хил. лв. към 30.06.2020 г./, в т.ч. за капиталови разходи – 64,7 хил. лв. /3 111,2 хил. лв. към 30.06.2020 г./;
· Осветление на улици и площади – 1 524,9 хил. лв. /при 1 452,4 хил. лв. към 30.06.2020 г./;
· Изграждане, ремонт и поддържане на уличната мрежа – 5 764,4 хил. лв. /при 8 280,3 хил. лв. към 30.06.2020 г./;
· Други дейности по жилищното строителство, благоустройството и регионалното развитие – 661,5 хил. лв. /133,6 хил. лв. към 30.06.2020 г./, в т.ч. по общинска програма  "Осигуряване на достъпна жилищна среда и лична мобилност" -25,9 хил. лв. и по общинска програма  „"Моят град, моят квартал, моята улица" – 390,5 хил. лв.;
· Управление, контрол и регулиране на дейностите  по опазване на околната среда – 95,5 хил. лв. /при 68,2 хил. лв. към 30.06.2020г./;

· Озеленяване – 2 464,8 хил. лв. /1 761,3 хил. лв. към 30.06.2020 г./; 
· Чистота – 9 651,5 хил. лв. /при  7 681,3 хил. лв. към 30.06.2020 г./, в т.ч.: ОП „Чистота еко“ – 1 697,3 хил. лв.;  
· Управление на дейностите по отпадъците – 3 206,1 хил. лв. /962,3 хил. лв. към 30.06.2020 г./;
· Други дейности по опазване на околната среда -14,3 хил. лв.
През първото шестмесечие на 2021 г. извършените капиталови разходи, отчетени по дейности във функцията са в размер на 5 400,0 хил. лв. Инвестираните средства са за: укрепване на локално свлачище в м. „Ъгъла“ кв. „Сарафово“, проектиране и изграждане на II и III клетка вкл. и ЛПСОВ Депо Братово-Запад, изграждане ВиК мрежа в лесопарк „Росенец“ и др.
7. Функция „Култура, спорт, почивни дейности и  религиозно дело“
В Бюджет 2021 са планирани разходи в размер на 13 867,2 хил. лв за дейности в областта на културата и спорта. Уточненият план към 30.06.2021 г. е 14 001,1 хил. лв., в т.ч. – 11 036,6 хил. лв. за сметка на собствени бюджетни приходи.
През първото полугодие на 2021 г. за дейности във функцията са отчетени разходи в размер на 5 262,9 хил. лв., в т.ч.:
· за делегирани държавни дейности – 1 326,7 хил. лв.; 
· за местни дейности -  3 807,2 хил. лв.; 

· за дофинансиране – 129,0 хил. лв. 
Разпределението на разходите във функцията по икономически елементи е както следва:

· Разходи за заплати, възнаграждения и осигуровки – 1 993,3 хил. лв. /при 1 743,4 хил. лв. към 30.06.2020 г./;
· Разходи за издръжка и данъци – 1 221,7 хил. лв. /при 968,8 хил. лв. към 30.06.2020 г./;
· Обезщетения и помощи за домакинства по решение на Общинския съвет – 22,8 хил. лв.;

· Субсидии и трансфери за юридически лица с нестопанска цел:
· читалища - 606,8 хил. лв.;
· спортни клубове – 960,4 хил. лв., в т.ч. за провеждане на мероприятия по спортния календар за 2021 г. и други дейности в областта на спорта - 282,1 хил. лв.;
· Капиталови разходи – 457,8 хил. лв. /533,7 хил. лв. към 30.06.2020 г./. 
Разпределението по дейности на извършените разходи във функцията към 30.06.2021 г. е както следва:

· за спорт, спортни мероприятия и подпомагане дейността на спортни клубове – 1 284,1 хил. лв. /при 731,5 хил. лв. към 30.06.2020 г./, в т.ч. 280,5 хил. лв. капиталови разходи за създаване на достъпна среда в спортна зала "Бойчо Брънзов"; изграждане на паркинг система за контрол на достъп до парк Арена ОЗК и др.;
· субсидии за читалищна дейност –  606,8 хил. лв. /при 546,2 хил. лв. към 30.06.2020 г./;
· за дейността на библиотеки, музеи и галерии – по бюджетите на Регионален музей, Художествена галерия „Петко Задгорски“ и Регионална библиотека „П. К. Яворов“ – 843,4 хил. лв. /при 621,5 хил. лв. към 30.06.2020 г./;
· за дейността на ОП „Обреден комплекс“ и помощи по решение на Общинския съвет за погребални ритуали на социално слаби, самотни и бездомни лица – 359,4 хил. лв.; 

· за други дейности по култура – по бюджетите на ОП „Туризъм“, ОП „Летен театър, фестивали и концерти”, Младежки културен център, къща-музей „Петя Дубарова”, Професионален фолклорен ансамбъл „Странджа”, КЦ ”Казино” и ОЕ ”Охлюва”, Общински музей "Авиомузей Бургас", Други дейности на културата и Културната програма на Общината – 2 169,2 хил. лв. /2 537,5 хил. лв. към 30.06.2020 г./.

8. Функция „Икономически дейности и услуги“
Във функция „Икономически дейности и услуги“ са планирани и отчетени разходи за дейността на ОП „Транспорт“, ОП „Общински имоти“,  Приюта за безстопанствени животни, Обществения посредник. Разчетени са и средства за субсидии за организации с нестопанска цел, одобрени с решение на Общинския съвет; за членски внос и участие на Общината в нетърговски организации и дейности; за фонд „Активни пенсионери“ по общинската програма за спортна и културна дейност в пенсионерските клубове; за зимно поддържане на пътища на територия на общината и за капиталови разходи

Началният бюджет за 2021 г. за дейностите във функцията е 15 508,2 хил. лв. Уточненият план към 30.06.2021 г. е в размер на 19 780,7 хил. лв. Увеличението е в резултат на получени трансфери за субсидиране на вътрешноградски и междуселищни пътнически превози и от Агенция „Пътна структура“ по Споразумителен протокол за 2021 г.
Отчетените разходи за дейностите във функцията към 30.06.2021 г. са в размер на 10 825,6 хил. лв. /при 9 947,0 хил. лв. към 30.06.2020 г./. Разпределението им по икономически елементи е както следва:

· Разходи за заплати, възнаграждения и осигуровки – 2 203,1 хил. лв. /при 2 210,7 хил. лв. към 30.06.2020 г./

· Разходи за издръжка и данъци – 6 162,5 хил. лв. /при 5 922,2 хил. лв. към 30.06.2020 г./, в т.ч. 3 348,1 хил. лв. за ремонт на пътища с целеви средства, получени от Агенция „Пътна инфраструктура“ и държавния бюджет;
· Капиталови разходи – 266,4 хил. лв. /при 390,0 хил. лв. към 30.06.2020 г./;

· Субсидии за организации с нестопанска цел, одобрени с решение на Общинския съвет – 270,6 хил. лв.  /при 225,6 хил. лв. към 30.06.2020 г./. Изразходените средства от фонд „Активни пенсионери“ са в размер на 13,2 хил. лв.;
· Членски внос и участие на Общината в нетърговски организации и дейности – 110,4 хил. лв. /44,3  хил. лв. към 30.06.2020 г./;
· Субсидии за вътрешноградски и междуселищни пътнически превози в размер на – 1 812,6 хил. лв. /при 1 154,1 хил. лв. към 30.06.2020г./.
9. Функция „Разходи, некласифицирани в другите функции“

Разходите за заплащане на лихви по кредити към 30.06.2021 г. са размер на 376,8 хил. лв. /240,9 хил. лв. към. 30.06.2020 г./.                                                                                                                                                                                                                                                                                                                                                                                                                                                                                                                                                                                                                                                                                                                                                                                    

10. Капиталови разходи 
Одобрената с началния бюджет Капиталова програма на Община Бургас за 2021 г. е в размер на 81 580,2 хил. лв., с източници на финансиране както следва:

· Собствени бюджетни средства, в т.ч. преходен остатък – 12 958,6 хил. лв.; 

· Целева субсидия за капиталови разходи от държавния бюджет- 1 843,2 хил. лв.; 

· Целеви субсидии и трансфери от държавния бюджет и от други бюджетни организации – 3 221,8 хил. лв.

· Средства по Оперативни програми - 47 096,6 хил. лв.;
· Други източници за финансиране, в т.ч. кредити, ПУДООС и др. – 16 460,0 хил. лв.

Уточненият план на Разчета за капиталови разходи към 30.06.2021 г. е в размер на 105 952,9 хил. лв. 

Планираните средства са увеличени с получените трансфери от: Министерството на икономиката - за изграждане на нови улици в промишлена зона „Север“; от МОН по програма за изграждане, пристрояване, надстрояване и реконструкция на детски ясли, детски градини и училища 2020 - 2022 г.; от сметки за средства от ЕС за изпълнение на проекти по оперативни програми и др
Отчетените разходи за първото шестмесечие на 2021 г по Капиталовата програма на Община Бургас са в размер на 34 730,7 хил. лв., от които:

· За основен ремонт на ДМА – 4 025,9 хил. лв. 

· За придобиване на ДМА -  19 621,5 хил. лв.

· За придобиване на нематериални дълготрайни активи – 50,2 хил. лв.
· Капиталови трансфери  - 11 033,1 хил. лв.
По-големи обекти, проекти и дейности, по които Община Бургас е извършила инвестиционни разходи през първото шестмесечие на 2021 г. са: изграждане на детска градина "Морско конче"- филиал към ДГ "Раковина"; изграждане на филиал на ДГ "Синчец"; изграждане на пристройки към училищната сграда на СУ "Св. Св. Кирил и Методий"; реконструкция и надстройка на съществуваща сграда към Професионална гимназия по компютърно програмиране и иновации; благоустрояване на спортни площадки;  проектиране и изграждане на II и III клетка вкл. и ЛПСОВ Депо Братово-Запад; проектиране и изграждане на ВиК мрежа в лесопарк „Росенец“; укрепване на локално свлачище м. „Ъгъла“ кв. „Сарафово“; проект „Интегриран модел за управление на градската мобилност“; изграждане на библиотека и музей на съвременното изкуство в сградата на бивша немска болница; изграждане на младежки център в кв.12 „Меден рудник“; проект „Повишаване потенциала на гр. Бургас като атрактивна туристическа дестинация“ с изпълнение на дейности за реконструкция, реновация и доставка на оборудване на културни обекти от национално значение; проект „Подобряване качеството на атмосферния въздух в Община Бургас чрез модернизация на обществения транспорт“; изграждане на социални жилища и кризисен център в ж.к. „Меден Рудник“ и др.
ОПЕРАТИВНИ ПРОГРАМИ И ПРОЕКТИ
През 2021 г. стартира новия програмен период 2021-2027 за реализиране на проекти по оперативни програми на Европейския съюз. Едновременно с това продължават дейностите за приключване на проектите за стария програмен период. Индикативният годишен разчет за сметките за средства от Европейския съюз за 2021 г. е в размер на 47 096,6 хил. лв. 

Отчетените разходи по проекти, финансирани със средства на: Кохезионния и Структурни фондове, други средства от Европейския съюз и по международни програми на Община Бургас за първото шестмесечие на 2021 г. са в размер на 31 287,4 хил. лв.  
Извършените разходи по проекти на ОП „Региони в растеж“, ОП „Развитие на човешките ресурси“, ОП „Наука и образование за интелигентен растеж“, ОП „Добро управление“, ОП „Околна среда“, финансирани със средства от Кохезионния и Структурните фондове към Национален фонд са в размер на 29 228,8 хил. лв. Финансирани са дейности по проекти: „Реконструкция и преустройство на съществуваща сграда в културно-образователен център (музей) за съвременно изкуство и библиотека“; „Интегриран модел за управление на градската мобилност“; „Реконструкция, ремонт и обновяване, внедряване на мерки за енергийна ефективност в Културен дом на Лукойл Нефтохим“ – гр. Бургас“; Проект „Силата на водата. Подкрепа за повишаване потенциала на Община Бургас като конкурентноспособна туристическа дестинация“; „Изграждане на социални жилища в кв. "Меден рудник"; „Изграждане на анаеробна инсталация на биоразградими отпадъци“; „Подобряване качеството на атмосферния въздух чрез модернизация  на обществения транспорт“; „Рекултивация на общинско депо Братово“; „Осигуряване на балансирана градска среда“ и др.
Финансираните разходи по проекти с други средства от Европейския съюз са за 515,8 хил. лв., в т.ч. във функция „Образование“ на училищата и детските градини по секторни програми „Еразъм“, „Трансгранично сътрудничество“ и по проекти на Общината: „REDMarLiter“; „CRISTA“;  „Sharing cities“, „ CONNECTING“; „Градове в действие към син растеж“; „Българските общини работят заедно за подобряване качеството на атмосферния въздух"; „Go Green Routes-Зелени маршрути“ и др.  

С европейски средства, получени чрез Разплащателна агенция към Държавен фонд "Земеделие" са финансирани дейности по проект „Повишаване на знанията за морската околна среда за устойчиво управление на морските ресурси и постигане целите на син растеж“ и “Опазване и популяризиране самобитността на рибарско селища „Ченгене скеле“ . Отчетените разходи са в размер на 281,1 хил. лв.
 
Разходите към 30.06.2021 г. по други международни програми и проекти са 1 261,7 хил. лв. и са за осъществяване на дейности по проекти: „Модернизация на системата за уличното осветление на 22 зони, включващи главните пътни артерии на град Бургас“; “Прилагане на мерки за намаляване на морските отпадъци в Бургаския залив”; „Изграждане на Младежки международен център - гр. Бургас“ и др.
Изпълнението на противоепидемичните мерки и ограниченията свързани с борбата с коронавируса и овладяване на кризата продължават за създават предизвикателствата при изпълнението на бюджета на Община Бургас за 2021 година.
В заключение, можем да отчетем, че независимо от трудностите данните за изпълнението на бюджета на Община Бургас към 30.06.2021 г. показват увеличение на собствените приходи, положително бюджетно салдо нараснала инвестиционната активност, което е гаранция за  финансова стабилност и устойчивост. 
Предвид гореизложеното и на основание чл. 21, ал. 1, т. 6 от Закона за местното самоуправление и местната администрация,  чл. 137 ал.2 от Закона за публичните финанси, чл. 46 ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Бургас, предлагам Общинският съвет да вземе следните:
Р Е Ш Е Н И Я:
1. Приема информацията за отчета за касовото изпълнение на бюджета на Община Бургас към 30.06.2021 г. по приходите и разходите по функции, дейности и параграфи за 114 118 798 лева, съгласно Приложение №1.
2. Приема информацията за отчетите на Община Бургас за касовото изпълнение на сметките за средства от Европейския съюз към 30.06.2021 г. по приходите и разходите по функции, дейности и параграфи, съгласно Приложение № 3, Приложение № 4, Приложение № 5 и Приложение № 6.
3. Приема информацията и одобрява разчета и отчета на капиталовите разходи на Община Бургас към 30.06.2021 г. по Приложение №2
4. Приема информацията за състоянието на общинския дълг на Община Бургас към 30.06.2021 г., съгласно Приложение №14
5. Приема извършените разходи до размера на фактическите съгласно чл. 8, ал. 3 и ал. 4 от Закона за местните данъци и такси, в т.ч. за детски градини, детски ясли, Детска кухня, Домашен социален патронаж и други за сметка на останалите приходоизточници.

ДИМИТЪР НИКОЛОВ
Кмет на Община Бургас
24

[image: image7.png]


